
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ – ΕΛΛΗΝΙΚΗΣ ΑΚΤΟΦΥΛΑΚΗΣ

Σαββάτο, 5 Σεπτεμβρίου 2026
   Σάββατο, 5 Σεπτεμβρίου 2026

ΔΕΛΤΙΟ ΤΥΠΟΥ

Τραυματισμός αλλοδαπού από ταχύπλοο σκάφος Θ.Μ.Α. και σύλληψη ημεδαπού στον Πόρο – Εντοπισμός και διάσωση 34 αλλοδαπών και σύλληψη του διακινητή τους  στους Καλούς Λιμένες – Εντοπισμός και διάσωση 91 αλλοδαπών και σύλληψη του διακινητή τους στους Καλούς Λιμένες – Συνέχεια ενημέρωσης για  τον εντοπισμό και διάσωση 45 αλλοδαπών νότια της Γαύδου – Τραυματισμός αλλοδαπής επιβάτιδας Κ/Ζ στη Θήρα


Τις πρωινές ώρες σήμερα, ενημερώθηκε η Λιμενική Αρχή του Πόρου από 39χρονο ημεδαπό, ιδιοκτήτη επιχείρησης εκμίσθωσης θαλασσίων μέσων αναψυχής (Θ.Μ.Α.) και χειριστή ταχύπλοου (Τ/Χ) σκάφους, για περιστατικό τραυματισμού 56χρονου αλλοδαπού (υπηκόου Αυστραλίας) στη θαλάσσια περιοχή «ΑΣΚΕΛΙ» ν. Πόρου. 
Ειδικότερα, το εν λόγω Τ/Χ σκάφος, το οποίο διενεργούσε έλξη θαλάσσιου παιγνίου (δύο φουσκωτών θαλάσσιων δακτυλιδιών/σαμπρελών), ενεπλάκη σε περιστατικό τραυματισμού του 55χρονου, ο οποίος - κατά δήλωση του χειριστή - κολυμπούσε εκτός της οριοθετημένης περιοχής λουομένων.
Αμέσως μετά το συμβάν, ο χειριστής του Τ/Χ περισυνέλεξε τον τραυματία και τον μετέφερε στο λιμάνι του Γαλατά, όπου παρελήφθη από ασθενοφόρο όχημα και διακομίστηκε αρχικά στο Κέντρο Υγείας Γαλατά και στη συνέχεια, διαδοχικά στο Γενικό Νοσοκομείο Ναυπλίου και στο Γενικό Νοσοκομείο Αττικής «ΚΑΤ», για παροχή περαιτέρω ιατρικής περίθαλψης.
Ο 39χρονος προσήλθε αυτοβούλως στη Λιμενική Αρχή Πόρου, όπου και συνελήφθη για παράβαση του άρθρου 314 του Π.Κ. (Σωματική βλάβη από αμέλεια). Σε αλκοολομέτρηση που του διενεργήθηκε, τα αποτελέσματα ήταν αρνητικά, ενώ παραγγέλθηκε η διενέργεια αιμοληψίας και ουροληψίας. Προανάκριση διενεργείται από το Λιμεναρχείο Πόρου.

*****
Τις μεσημβρινές ώρες χθες, ενημερώθηκαν οι Λιμενικές Αρχέςτης Αγίας Γαλήνης και των Καλών Λιμένων από το Ενιαίο Κέντρο Συντονισμού Έρευνας και Διάσωσης (ΕΚΣΕΔ) του Αρχηγείου Λ.Σ.-ΕΛ.ΑΚΤ. για την παροχή συνδρομής σε λέμβο με αλλοδαπούς επιβαίνοντες σε δυσχερή θέση στη θαλάσσια περιοχή 20 ν.μ. νοτιοδυτικά των Καλών Λιμένων. Αμέσως για την περιοχή αναχώρησε ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) όπου εντόπισε και περισυνέλεξε 35 αλλοδαπούς (34 άνδρες και 1 γυναίκα) τους οποίους μετέφερε στο λιμάνι των Καλών Λιμένων, ενώ στη συνέχεια οδηγήθηκαν, συνοδεία στελεχών Λ.Σ.-ΕΛ.ΑΚΤ., στο Ρέθυμνο. Σύμφωνα με τους αλλοδαπούς, εκκίνησαν τις πρώτες πρωινές ώρες την 03.09.2026 από την περιοχή Τομπρούκ της Λιβύης, καταβάλλοντας χρηματικά ποσά μεταξύ 1.500 και 2.500 δολαρίων Αμερικής, έκαστος, για την μεταφορά τους στην Ελλάδα. Από το Λιμεναρχείο Ρεθύμνου που διενεργεί την προανάκριση, συνελήφθη ένας 17χρονος αλλοδαπός (υπήκοος Σουδάν) εκ των ανωτέρω, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. 

*****

Τις πρωινές ώρες χθες, ενημερώθηκαν οι Λιμενικές Αρχές της Αγίας Γαλήνης και των Καλών Λιμένων από το Ενιαίο Κέντρο Συντονισμού Έρευνας και Διάσωσης (ΕΚΣΕΔ) του Αρχηγείου Λ.Σ.-ΕΛ.ΑΚΤ. για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 31 ν.μ. νοτιοανατολικά των Καλών Λιμένων. Οι 91 αλλοδαποί εντοπίστηκαν και περισυλλέχθηκαν από Ναυαγοσωστικό (Ν/Γ) σκάφος Λ.Σ.-ΕΛ.ΑΚΤ. και στη συνέχεια, μεταφέρθηκαν στο λιμάνι των Καλών Λιμένων, με την συνδρομή της λάντζας «ΕΛΕΝΗ» Ν.Π.2097. Από εκεί, οι διασωθέντες οδηγήθηκαν συνοδεία στελεχών Λ.Σ.-ΕΛ.ΑΚΤ. στο λιμάνι του Ηρακλείου. Σύμφωνα με τους αλλοδαπούς, εκκίνησαν τα μεσάνυχτα της 03.09.2026 από την περιοχή Τομπρούκ της Λιβύης, καταβάλλοντας χρηματικά ποσά μεταξύ 160.000 έως 180.000 γκινέ Αιγύπτου, και 10.000 δηναρίων Λιβύης έκαστος, για την μεταφορά τους στην Ελλάδα. Από το Λιμεναρχείο Ηρακλείου που διενεργεί την προανάκριση, συνελήφθη ένας 17χρονος αλλοδαπός (υπήκοος Σουδάν) εκ των ανωτέρω, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/2023 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. 

*****
Συνέχεια ενημέρωσης:
Αναφορικά με τον εντοπισμό και τη διάσωση 45 αλλοδαπών στη θαλάσσια περιοχή νότια της Γαύδου τις πρωινές ώρες την 04.09.2026, συνελήφθη ένας 22χρονος αλλοδαπός (υπήκοος Σουδάν) για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση», του Ν. 5275/2026 «Προώθηση πολιτικών νόμιμης μετανάστευσης» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε από το Τομπρούκ της Λιβύης στην Ελλάδα, έναντι χρηματικής αμοιβής. Προανάκριση διενεργείται από το Κεντρικό Λιμεναρχείο Χανίων.

*****

[bookmark: _GoBack] Τις πρωινές ώρες σήμερα, ενημερώθηκε η Λιμενική Αρχή Θήρας για τραυματισμό μιας 83χρονης αλλοδαπής επιβάτιδας (υπηκόου Ηνωμένου Βασιλείου) κρουαζιερόπλοιου (Κ/Ζ) σημαίας Μάλτας. Ειδικότερα, η 83χρονη, κατά την είσοδό της σε καμπίνα επιβατηγού-λάντζας (Ε/Γ-λάντζα) στη θαλάσσια περιοχή του όρμου Φηρών, έχασε την ισορροπία της με αποτέλεσμα την πτώση και τον τραυματισμό της στο κεφάλι. Στην 83χρονη παρασχέθηκαν οι πρώτες βοήθειες από το νοσηλευτικό προσωπικό του Κ/Ζ στο ιατρείο του πλοίου, ενώ στη συνέχεια, η ανωτέρω μεταφέρθηκε σε ιδιωτική κλινική για περαιτέρω εξετάσεις. Προανάκριση διενεργείται από το Λιμεναρχείο Θήρας.

